Martin Rodbell

Martin Rodbell (1. detsember 1925 – 7. detsember 1998) oli Ameerika Ühendriikide biokeemik. 

1943. aastal asus Rodbell õppima Johns Hopkinsi Ülikooli, kuid tal tuli õpingud katkestada kui ta võeti teenima mereväkke ning osales II maailmasõjas. Pärast sõda naasis ta ülikooli ja lõpetas 1949. aastal Johns Hopkinsi Ülikooli bioloogia erialal. 1950. aastal abiellus ta Barbara Ledermanniga, kes oli olnud Anne Franki sõbranna. 1954. aastal sai Rodbell Washingtoni Ülikoolist doktorikraadi biokeemias. 1956. aastal asus ta tööle Riiklikku Terviseinstituuti, kus töötas erinevatel ametikohtadel kuni pensionile jäämiseni 1994. aastal.

1994. aastal sai Rodbell koos Alfred Gilmaniga Nobeli meditsiiniauhinna G-valkude avastamise ja uurimise eest.

Viited

Kategooria:Ameerika Ühendriikide biokeemikud
Kategooria:Johns Hopkinsi Ülikooli vilistlased
Kategooria:Washingtoni Ülikooli vilistlased
Kategooria:Nobeli füsioloogia- või meditsiiniauhinna laureaadid
Kategooria:Sündinud 1925
Kategooria:Surnud 1998